Diari Oficial de la Generalitat Valenciana


Sumari del DOGV 5768, del 22-05-2008 (2008/6214)

RESOLUCIÓ de 13 de maig de 2008, de la secretària autonòmica de l'Esport-vicepresidenta del Consell Valencià de l'Esport, per la què es convoca concurs-oposició per a la provisió definitiva de dos llocs de treball de categoria cap de departament, grup professional I, de la plantilla del Consell Valencià de l'Esport. Convocatòria 1/2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/6214


Data del document
:   13-05-2008

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * advocat
    * concurs administratiu
    * professió administrativa
    * administració regional

RESOLUCIÓ de 13 de maig de 2008, de la secretària autonòmica de l'Esport-vicepresidenta del Consell Valencià de l'Esport, per la què es convoca concurs-oposició per a la provisió definitiva de dos llocs de treball de categoria cap de departament, grup professional I, de la plantilla del Consell Valencià de l'Esport. Convocatòria 1/2008. [2008/6214]
Vist
1. El Consell Valencià de l'Esport és una entitat de dret públic sotmesa al dret privat, de les previstes en l'article 5.2 del Text Refós de la Llei d'Hisenda Pública de la Generalitat.
2. L'Acord de 3 de desembre de 2007, del Comité de Direcció del Consell Valencià de l'Esport, pel que s'acorda la provisió definitiva de llocs del CVE actualment coberts de forma temporal.
Atés
L'article 8 del II Conveni Col·lectiu del Personal Laboral al servei de l'administració Autonòmica, publicat per Resolució de la Direcció General de Treball de 31 de maig de 1995 (DOGV de 12-06-95).
Resolc
Convocar concurs oposició per a la provisió definitiva, de dos llocs de treball laborals de la plantilla orgànica del Consell Valencià de l'Esport pertanyents al grup professional I, categoria Cap de Departament, de conformitat amb les bases que es detallen a continuació:
BASES
1) Objecte de la Convocatòria
La present convocatòria té com a objecte la selecció de personal laboral, per mitjà del sistema de concurs-oposició, d'accés lliure, per a cobrir els llocs de treball del grup professional I, categoria cap de departament, de les modalitats indicades a continuació:
Modalitat 1: cap del Departament Jurídic i d'Assessorament d'Entitats Esportives.
Modalitat 2: cap del Departament Econòmic.
Només es podrà optar a una de les dos modalitats convocades i serà motiu d'exclusió la presentació de sol·licitud a diverses modalitats, havent d'optar solament per una d'elles.
Les característiques de cada modalitat vénen definides en l'annex I.
2) Condicions generals dels o les aspirants:
2.1) Per a ser admés o admesa a estes proves selectives, serà necessari:
2.1.1) Tindre nacionalitat espanyola o ser nacional d'un estat membre de la Unió Europea o nacional del Regne de Noruega o de la República d'Islàndia. També podrà participar el cònjuge, descendents del cònjuge, dels espanyols i dels nacionals de països membres de la Unió Europea, de Noruega o de la República d'Islàndia, sempre que no estiguen separats de dret, menors de vint-i-un anys o majors de la dita edat que visquen a costa seua.
Igualment s'estendrà a les persones incloses en l'àmbit dels Tractats Internacionals celebrats per la Unió Europea i ratificats per Espanya, en els que s'apliquen la lliure circulació de treballadors i treballadores.
2.1.2) Tindre complits 18 anys i no haver arribat a l'edat de jubilació.
2.1.3) Estar en possessió o complides les condicions per a obtindre, abans de la finalització del termini de presentació de sol·licituds, del títol que figura com a requisit en cada modalitat (Annex I).
2.1.4) En el cas de titulacions obtingudes en l'estranger s'haurà d'estar en possessió de la credencial que acredite la seua homologació.
2.1.5) Posseir la capacitat física i psíquica necessària per a l'exercici de les funcions dels llocs de treball oferits.
2.1.6) No trobar-se inhabilitat o inhabilitada penalment per a l'exercici de funcions públiques.
2.1.7) No haver sigut separat o separada per mitjà d'expedient disciplinari, de qualsevol administració o ocupació pública.
2.1.8) Els aspirants, la nacionalitat dels quals, no siga l'espanyola, hauran d'acreditar, igualment, no estar sotmesos a sanció disciplinària o condemna penal que impedisca en el seu Estat l'accés a la funció pública.
2.2) Les condicions per a ser admés o admesa a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
3) Aspirants amb discapacitat:
3.1) El Tribunal establirà, per a les persones amb discapacitat que així ho sol·liciten i acrediten, les adaptacions necessàries per a la realització de les proves. A este efecte, les persones interessades hauran de formular la petició corresponent en la sol·licitud de participació en el present concurs-oposició; en concret hauran d'assenyalar el tipus de discapacitat:
(F) Física, (P) Psíquica, (S) Sensorial.
Podran sol·licitar les mesures d'adaptació que necessiten, d'acord amb la classificació següent:
1) Eliminació de barreres arquitectòniques i taula adaptada a la cadira de rodes.
2) Ampliació del temps de duració de la prova. Per a poder sol·licitar esta mesura d'adaptació, l'aspirant haurà d'acompanyar certificat expedit per l'òrgan oficial competent que especifique el diagnòstic i el temps (minuts) d'ampliació que sol·licita.
3) Augment de la grandària dels caràcters del qüestionari, per dificultat de visió.
4) Necessitat d'intèrpret, a causa de discapacitat auditiva.
5) Sistema Braille d'escriptura o ajuda d'una persona, per invident.
6) Altres, especificant quals.
3.2) Si en el desenrotllament dels exercicis se suscitaren dubtes raonables al Tribunal respecte a la compatibilitat funcional d'una persona aspirant, podrà demanar el corresponent dictamen de la Comissió Mixta de Discapacitats, i en este cas el o l'aspirant podrà participar condicionalment en el procés selectiu, quedant en suspens la resolució definitiva sobre l'admissió o exclusió dels exercicis fins a la recepció del dictamen.
4) Sol·licituds
Les persones que desitgen prendre part en estes proves selectives hauran d'emplenar la sol·licitud el model de la qual figura com a annex II a la present resolució. Les sol·licituds es troben disponibles en la pàgina web de la Secretaria Autonòmica d'Esport http://www.cult.gva.es/dgd.
5) Drets d'examen
Els drets d'examen seran de 25 euros i s'ingressaran en el compte de l'entitat bancària col·laboradora Banc de València 0093 0100 63 4166974112. El pagament s'acreditarà mitjançant l'oportú justificant que realitzarà l'entitat bancària en què s'haja efectuat l'ingrés i s'acompanyarà amb l'exemplar corresponent de l'imprés de sol·licitud.
La falta de la justificació de l'abonament dels drets d'examen determinarà l'exclusió de la persona aspirant.
Les persones amb discapacitat igual o superior al 33% estan exemptes del pagament dels drets d'examen. Estos aspirants hauran de presentar junt amb la sol·licitud, certificat de la conselleria de Benestar Social o òrgans competents d'altres Administracions Públiques que acredite discapacitat igual o superior al 33%.
Així mateix, estan exempts del pagament els membres de famílies nombroses de categoria especial. Els membres de famílies nombroses de categoria general disfrutaran d'una bonificació del 50% de la taxa, per a la qual cosa hauran d'adjuntar amb la sol·licitud, el títol de família nombrosa en vigor, expedit per l'òrgan competent de la conselleria de Benestar Social o òrgans competents d'altres administracions públiques.
Procedirà la devolució de les taxes per dret d'examen únicament en els supòsits i procediments previstos en l'article 9 del Decret Legislatiu 1/2005, de 25 de febrer, del Consell de la Generalitat, pel que s'aprova el Text Refós de la Llei de Taxes.
6) Presentació de sol·licituds:
6.1) Les sol·licituds seran dirigides a la secretària autonòmica d'Esport-vicepresidenta del Consell Valencià de l'Esport. Les persones interessades hauran de presentar en el termini de 20 dies hàbils, comptats a partir de l'endemà al de la publicació en el Diari Oficial de la Comunitat Valenciana, la sol·licitud degudament emplenada.
6.2) Les sol·licituds hauran de presentar-se preferentment en el Registre del Consell Valencià de l'Esport, c/ Professor Beltrán Báguena 5, 3ª, de València o en qualsevol de les seus del Consell Valencià de l'Esport indicades a continuació:
- Delegació Territorial d'Alacant, c/Jaime Segarra 4-6 Entresol.
- Delegació Territorial de Castelló, Av. del Mar, 23
- Delegació Territorial de València, c/ Avellanes 14 - 2ª G
També podran presentar-se en la formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que s'optara per presentar la sol·licitud en una oficina de Correus, haurà de fer-se en sobre obert perquè siga datada i segellada per l'oficina de Correus abans de ser certificada.
Si es presenta la instància en algun lloc diferent de la seu central del Consell València de l'Esport, o en les seues delegacions territorials, és aconsellable que envien còpia de la sol·licitud per fax al número 233200885.
6.3) Acabat el termini de presentació de sol·licituds, la secretària autonòmica d'Esport-vicepresidenta del Consell Valencià de l'Esport, prèvia verificació que s'ha realitzat el pagament dels drets d'examen, dictarà una resolució que contindrà la relació provisional d'admesos i exclosos a la realització de les proves.
6.4) Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir del següent al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú.
6.5) En tot cas, a fi d'evitar errors, i en el supòsit de produir-se possibilitar la seua esmena dins del termini i la forma escaient, els aspirants comprovaran no sols que no figuren arreplegats en la relació provisional d'exclosos, sinó a més, que els seus noms i dades consten correctament en les pertinents relacions d'admesos.
6.6) Transcorregut el termini anterior, vistes les al·legacions i esmenats els defectes si procedira, es dictarà una resolució que elevarà a definitiva la llista d'admesos i exclosos a la realització de les proves i es nomenarà el Tribunal.
7) Procés de selecció de candidats o candidates:
El procediment de selecció dels o les aspirants serà el de concurs-oposició, en el que la puntuació màxima a obtindre serà de 100 punts. Constarà d'una fase d'oposició, de caràcter obligatori i eliminatori, i d'una fase de concurs obligatori, que se celebraran en sessions independents.
7.1) Fase d'oposició:
La fase d'oposició, que constarà de 2 exercicis, es valorarà amb un total de 60 punts, sent necessari obtindre un mínim de 30 punts per a superar-la.
7.1.1) Crida dels o les aspirants:
Els o les aspirants seran convocats per a la realització dels exercicis en crida única, quedant decaiguts en els seus drets els o les aspirants que no compareguen a realitzar-lo.
Així mateix, els o les aspirants quedaran decaiguts en el seu dret quan es personen en els llocs de celebració una vegada s'hagen iniciat les proves o per la inassistència a les mateixes encara que es dega a causes justificades.
Els o les aspirants hauran d'observar en tot moment les instruccions dels membres del Tribunal o del personal ajudant o assessor durant la celebració dels exercicis, amb vista a l'adequat desenrotllament dels mateixos. Qualsevol alteració en el normal desenrotllament de les proves per part d'un aspirant, quedarà reflectida en l'acta corresponent, podent continuar dita aspirant el desenrotllament de l'exercici amb caràcter condicional fins tant resolga el Tribunal sobre l'incident.
Abans de l'inici de cada exercici, i sempre que s'estime convenient durant el desenrotllament del mateix, els membres del Tribunal, els seus ajudants, o assessors comprovaran la identitat dels o les aspirants per mitjà de la presentació del document nacional d'identitat, del passaport o del permís de conduir o els documents equivalents per als nacionals d'altres estats, sense que per a estos efectes siguen vàlides les fotocòpies compulsades dels dits documents; així com si és el cas, de l'exemplar per a l'interessat de la sol·licitud d'admissió a la prova.
En tots els exercicis el Tribunal prendrà les mesures que siguen necessàries per a garantir l'anonimat en la valoració dels mateixos, sent anul·lats aquells en què es continguera alguna marca que poguera identificar la persona opositora.
7.1.2) Primer exercici
En la resolució per mitjà de la que es faça pública la llista definitiva de persones admeses a la realització de les proves s'establirà, amb almenys 15 dies d'antelació, la data, el lloc de celebració i l'hora de començament del primer exercici. La dita resolució es publicarà en el tauler d'anuncis del Consell Valencià de l'Esport i en la pàgina web de la Secretaria Autonòmica d'Esport http://www.cult.gva.es/dgd.
Consistirà a contestar per escrit a un qüestionari de 90 preguntes tipus test. El qüestionari estarà compost per preguntes que versaran sobre les matèries arreplegades en el temari previst en cada modalitat. Cada pregunta constarà de quatre respostes, de les que només una serà correcta. Les contestacions errònies no penalitzaran.
Es qualificarà de 0 a 30 punts, sent necessari obtindre un mínim de 12 punts per a superar-lo.
El temps de realització serà de 120 minuts.
7.1.3) Segon exercici
El segon exercici es realitzarà en el lloc, data i hora que s'establirà en l'anunci que publique la llista de persones aprovades del primer examen. El dit anunci es publicarà en el tauler d'anuncis i en la pàgina web de la Secretaria Autonòmica d'Esport http://www.cult.gva.es/dgd.
Consistirà en el desenrotllament per escrit de supòsits pràctics i/o de preguntes a desenrotllar, referit a les matèries arreplegades en el temari.
Es qualificarà de 0 a 30 punts, sent necessari un mínim de 12 punts per a superar-lo.
El temps de realització serà de 180 minuts.
7.2) Fase de concurs
Només podran participar en la fase de concurs les persones aspirants que hagen superat la fase d'oposició.
Una vegada finalitzada la fase d'oposició, el Tribunal, per mitjà d'anunci publicarà en el tauler d'anuncis i en la pàgina web de la Secretaria Autonòmica d'Esport http://www.cult.gva.es/dgd la llista dels aspirants que han superat la fase d'oposició, per orde de puntuació, i que han de passar a la fase de concurs.
A les persones aspirants incloses en la citada llista se'ls concedirà un termini de 10 dies hàbils perquè presenten, obligatòriament, un currículum acompanyat de tots aquells documents acreditatius dels mèrits previstos en l'annex III, degudament compulsats.
Els mèrits al·legats pels participants, dins del termini establit, hauran d'haver sigut obtinguts o computats fins a la data de finalització del termini de presentació de sol·licituds.
Les persones aspirants que no presenten currículum es consideraran que desistixen de la seua sol·licitud i renuncien als seus drets, a l'efecte del que preveuen els articles 90 i 91 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
Una vegada baremats els mèrits, el Tribunal exposarà en el tauler d'anuncis i en la pàgina web de la Secretaria Autonòmica d'Esport, http://www.cult.gva.es/dgd, la llista d'aspirants amb la puntuació provisional obtinguda en la fase de concurs, desglossada en els distints apartats del barem, concedint-los un termini de 10 dies hàbils perquè formulen les reclamacions que estimen pertinents en relació amb la baremació.
La puntuació màxima en la fase de concurs serà de 40 punts que es distribuiran d'acord amb el barem que figura en l'annex III.
7.3) Puntuació final del concurs-oposició
Resoltes les possibles reclamacions, el Tribunal, per mitjà d'anunci, publicarà en el tauler d'anuncis i en la pàgina web de la Secretaria Autonòmica d'Esport, http://www.cult.gva.es/dgd, la relació d'aspirants amb la puntuació definitiva del concurs, així com la llista d'aspirants que han superat el concurs-oposició per orde de puntuació, que s'interromprà quan el número de persones incloses en ella coincidisca amb el nombre de llocs convocats i amb la llista de reserva.
Els casos d'empat es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició; i, si persistira l'empat este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
8) Publicitat de les llistes:
8.1) Al finalitzar cada un dels exercicis, dels que consta el concurs-oposició, el Tribunal publicarà en el tauler d'anuncis i en la pàgina web de la Secretaria Autonòmica d'Esport, http://www.cult.gva.es/dgd, la relació de persones aspirants que han superat la prova amb expressió del seu nom, cognoms, DNI, i la puntuació obtinguda.
8.2) El Tribunal elevarà la secretària autonòmica d'Esport-vicepresidenta del Consell Valencià de l'Esport el candidat o candidata amb major puntuació perquè en el termini de 20 dies hàbils, comptats des de l'endemà de la publicació de l'esmentat anunci, aporten davant del Consell Valencià de l'Esport la documentació següent:
a) Fotocòpia del DNI, o document equivalent per als nacionals d'altres Estats a què fa referència la base 2.1, degudament compulsada.
b) Fotocòpia degudament compulsada del títol acadèmic establit com a requisit per a cada modalitat o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.
c) Declaració de no haver sigut separat o separada per mitjà d'expedient disciplinari de qualsevol administració o ocupació pública, així com de no trobar-se inhabilitat o inhabilitada penalment per a l'exercici de funcions públiques. Per a les persones aspirants que no posseïsquen la nacionalitat espanyola, la dita declaració es referirà a no estar sotmesos a sanció disciplinària o condemna penal que impedisca en el seu Estat l'accés a ocupació públic.
d) Certificat mèdic acreditatiu de posseir la capacitat física i psíquica necessària per a l'exercici de les funcions del lloc oferit.
e) Acreditació dels coneixements de valencià per mitjà de la presentació d'un dels documents previstos en l'article 16.1 del Decret 33/1999, de 9 de març, del Govern Valencià. Els que no puguen acreditar estos coneixements hauran d'assistir als cursos específics que a este efecte es convoquen. Les persones que no el superen seguiran obligades a realitzar els successius cursos que l'administració organitze per a l'adquisició del coneixement de valencià exigible.
En cas de no presentar la documentació relacionada i excepte casos de força major o de la mateixa es deduïra que no tenen algun requisit exigit, no podrà ser nomenat personal laboral fix del Consell Valencià de l'Esport, sense perjuí de la responsabilitat en què poguera haver incorregut per falsedat en la sol·licitud de participació.
9) Adjudicació
Transcorregut el termini de presentació de la documentació i presentada esta correctament, la secretària autonòmica d'Esport-vicepresidenta del Consell Valencià de l'Esport dictarà una resolució que es publicarà en el Diari Oficial de la Comunitat Valenciana, procedint a l'adjudicació dels llocs convocats i al nomenament com a personal laboral indefinit del Consell Valencià de l'Esport, amb un període de prova de quatre mesos.
10) Tribunal:
10.1) Correspon al Tribunal les funcions relatives a la determinació concreta del contingut de les proves i a la qualificació i baremació de les persones aspirants, dur a terme totes les mesures que siguen precises amb vista al correcte desenrotllament de les proves selectives i del concurs i elevar proposta d'adjudicació a l'òrgan competent.
10.2) El Tribunal, per a la realització de les seues funcions, podrà demanar l'assessorament d'especialistes i designar les persones col·laboradores que crega oportú.
10.3) El Tribunal tindrà la consideració d'òrgan col·legiat i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
10.4) En este sentit, els membres del Tribunal, els seus assessors i col·laboradors estaran sotmesos a les causes d'abstenció i recusació previstes en l'esmentada llei.
10.5) El Tribunal resoldrà tots els dubtes que puguen sorgir de l'aplicació d'estes bases, així com en el que puga produir-se dels casos no previstos.
10.6) El Tribunal, a l'efecte de gratificacions i indemnitzacions, es regirà pel que disposa el Decret 24/1997, d'11 de febrer, del Consell de la Generalitat, i Orde de 23 de juliol de 1998 (DOGV de 15-9-98) de desenrotllament, sobre indemnitzacions per raons del servici.
10.7) A l'efecte de comunicacions i de qualsevol altra incidència, el Tribunal tindrà la seua seu en el Consell Valencià de l'Esport (c/Professor Beltrán Báguena, 5, 3ª planta, de València).
11) Llista de reserva
Finalitzada la fase de concurs, el Tribunal podrà configurar una llista de reserva amb un màxim de cinc aspirants que, havent superat la fase d'oposició, hagen obtingut les millors puntuacions globals, en el conjunt del concurs-oposició, per darrere de la persona aspirant seleccionada per a cobrir el lloc de treball convocat.
Durant el termini de dos anys, les persones aspirants incloses en dita llista de reserva podran ser cridades per a substituir la persona seleccionada per a cobrir el lloc de treball, en el cas que no haja superat el període de prova establit o es produïsca la seua renúncia o baixa.
12) Recursos
La present convocatòria, les seues bases i tots els actes administratius que siguen dictats per a desplegar-la, excepte les actuacions del Tribunal, podran ser impugnats per les persones interessades per mitjà de la interposició del recurs contenciós administratiu en el termini de dos mesos comptats des de l'endemà de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
València, 13 de maig de 2008.- La secretària autonòmica d'Esport-vicepresidenta del Consell Valencià de l'Esport: Niurka Montalvo Amaro.
ANNEX I
Grup professional: I
Categoria: Cap de Departament

\* \* \* \* \* \* \* \* \* \*
ANEXO I
Grupo profesional: I
Categoría: Jefe/a de Departamento
ANNEX III
BAREM FASE CONCURS
Modalitat 1. Cap del Departament Jurídic i Assessorament D'entitats Esportives
a. Experiència professional: màxim 32 punts.
1. Treballs realitzats en llocs de treball del Consell Valencià de l'Esport, realitzant funcions d'assessoria jurídica-esportiva, a raó de 0,80 punts per cada mes de servici complet en actiu, amb un màxim de 13 punts.
2. Treballs realitzats en altres llocs de les administracions públiques, en llocs de treball classificats amb requisit de llicenciat/ada en dret, a raó de 0,20 punts per cada mes de servici complet en actiu, amb un màxim de 20 punts.
3. Treballs realitzats en el sector privat, en treballs per compte d'altri, autònoms i professionals, realitzant funcions d'assessoria jurídica, a raó de 0,15 punts per cada mes de servici complet en actiu, amb un màxim de 8 punts.
En el supòsit en què s'hagen simultanejat dos o més contractes en les mateixes dates, es valorarà únicament aquell del que es derive la puntuació més favorable per a la persona candidata.
a. 1) Acreditació de l'experiència professional:
- Els treballs realitzats en el Consell Valencià de l'Esport s'acreditaran per mitjà de certificat expedit per l'òrgan competent del CVE.
- Els treballs realitzats per a les administracions públiques s'acreditaran sempre per mitjà de certificat expedit per l'òrgan competent.
- La resta dels treballs per compte d'altri, per mitjà del contracte de treball i certificat de l'empresa de les funcions desenrotllades, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, serà obligatòria aa presentació del certificat o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria convocada.
- Per al supòsit de professionals i autònoms, Llicència Fiscal o IAE, i certificat de col·legiació, quan procedisca, així com certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponent a la categoria convocada. Quan procedisca, i en substitució dels dits documents, s'aportarà certificat oficial que acredite haver cotitzat en el Règim Especial o en la Mutualitat corresponent.
b. Formació: màxim 8 punts.
1. Valencià: màxim 5 punts. El coneixement del valencià es valorarà fins a un màxim de 5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
- Grau Oral: 1 punt
- Grau Elemental: 2 punts
- Grau Mitjà: 3'5 punts
- Grau Superior: 5 punts
La valoració del valencià s'efectuarà puntuant exclusivament el nivell més alt obtingut.
2. Idiomes comunitaris: màxim de 2 punts. Es puntuarà fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per l'Escola Oficial d'Idiomes, així com 0,40 punts per curs o, si és el cas, per cada 12 crèdits d'idioma comunitari corresponents a títol oficial expedit per la universitat de llicenciatures en les distintes filologies, o de magisteri, especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de formació.
3. Titulacions: màxim 1 punt. Per cada titulació acadèmica de nivell superior a l'exigit per a pertànyer al grup professional.
BAREM FASE CONCURS
Modalitat 2. Cap del Departament Econòmic
a. Experiència professional: màxim 32 punts.
1. Treballs realitzats en llocs de treball del Consell Valencià de l'Esport, realitzant funcions de gestió econòmica, intervenció i auditoria a raó de 0,80 punts per cada mes de servici complet en actiu, amb un màxim de 13 punts.
2. Treballs realitzats en altres llocs de les administració públiques, en llocs de treball amb funcions de gestió econòmica, intervenció i auditoria a raó de 0,20 punts per cada mes de servici complet en actiu, amb un màxim de 20 punts.
3. Treballs realitzats en el sector privat, en treballs per compte d'altri, autònoms i professionals, realitzant funcions de gestió econòmica, intervenció i auditoria a raó de 0,15 punts per cada mes de servici complet en actiu, amb un màxim de 8 punts.
En el supòsit en què s'hagen simultanejat dos o més contractes en les mateixes dates, es valorarà únicament aquell del que es derive la puntuació més favorable per a la persona candidata.
a. 1) Acreditació de l'experiència professional:
- Els treballs realitzats en el Consell Valencià de l'Esport s'acreditaran per mitjà de certificat expedit per l'òrgan competent del CVE.
- Els treballs realitzats per a les administracions públiques s'acreditaran sempre per mitjà de certificat expedida per l'òrgan competent.
- La resta dels treballs per compte d'altri, per mitjà del contracte de treball i certificat de l'empresa de les funcions desenrotllades, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, serà obligatòria la presentació del certificat o vida laboral que acredite haver cotitzat a la Seguretat Social durant tot el temps que s'al·legue en el grup de cotització corresponent a la categoria convocada.
- Per al supòsit de professionals i autònoms, Llicència Fiscal o IAE, i certificat de col·legiació, quan procedisca, així com certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponent a la categoria convocada. Quan procedisca, i en substitució dels dits documents, s'aportarà certificat oficial que acredite haver cotitzat en el Règim Especial o en la Mutualitat corresponent.
b. Formació: màxim 8 punts.
1. Valencià: màxim 5 punts. El coneixement del valencià es valorarà fins a un màxim de 5 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, d'acord amb l'escala següent:
- Grau Oral: 1 punts
- Grau Elemental: 2 punt
- Grau Mitjà: 3'5 punts
- Grau Superior: 5 punts
La valoració del valencià s'efectuarà puntuant exclusivament el nivell més alt obtingut.
2. Idiomes comunitaris: màxim de 2 punts. Es puntuarà fins a un màxim de 2 punts, a raó de 0,40 punts per curs, o la seua equivalència si es tracta de cicles, corresponent al títol expedit per l'Escola Oficial d'Idiomes, així com 0,40 punts per curs o, si és el cas, per cada 12 crèdits d'idioma comunitari corresponents a títol oficial expedit per la universitat de llicenciatures en les distintes filologies, o de magisteri, especialitat de llengua estrangera, sempre que no es tracte del títol que va servir per a pertànyer al respectiu grup de titulació, i que no haja sigut objecte de valoració per l'apartat de formació.
3. Titulacions: màxim 1 punt. Per cada titulació acadèmica de nivell superior a l'exigit per a pertànyer al grup professional.
ANNEX IV
Modalitat 1. Cap del Departament Jurídic i asseSsorament d'Entitats Esportives
1. Constitució Espanyola: Drets i deures fonamentals. Govern i Administració. Organització Territorial de l'Estat.
2. Estatut d'Autonomia de la Comunitat Valenciana. Estructura i principis fonamentals. Les competències.
3. El Govern de la Generalitat Valenciana: composició, competències i funcionament.
4. El Consell Valencià de l'Esport. Estatuts.
5. Tipologia dels ens públics.
6. La Llei de Règim Jurídic de les Administracions Públiques i del Procediment Administratiu Comú: objecte, àmbit d'aplicació i principis generals. Les administracions públiques i les seues relacions.
7. Els òrgans de les administracions públiques. Creació. Competència. Delegació. Avocació. Encàrrec de gestió. Delegació de firma. Suplència. Coordinació i comunicacions. Instruccions i ordes de servici. Òrgans col·legiats. Règim jurídic. Composició. Convocatòries, sessions i actes. Abstenció i recusació.
8. Les persones interessades. L'activitat de les administracions públiques. El procediment administratiu.
9. L'acte administratiu: concepte, elements i classes. Requisits: la motivació i la forma.
10. La revisió d'ofici. Recursos administratius. Les reclamacions prèvies a l'exercici d'accions civils i laborals. La jurisdicció contenciosa administrativa: Les parts, objecte del recurs i procediments.
11. Els drets dels ciutadans en la Llei de Règim Jurídic de les Administracions Públiques i del Procediment Administratiu Comú. La relació jurídica administrativa. Els registres administratius. La participació en les administracions públiques.
12. L'eficàcia dels actes administratius. Notificació i publicació. Executivitat i executorietat. L'execució forçosa per l'administració. La invalidesa de l'acte administratiu: nul·litat, anul·labilitat.
13. Terminació del procediment. L'obligació de resoldre. Contingut de la resolució expressa. La terminació convencional. La falta de resolució expressa. El desistiment i la renúncia. La caducitat.
14. La potestat sancionadora. Principis. El procediment sancionador. Principis.
15. La responsabilitat patrimonial de l'administració. Responsabilitats de les autoritats i personal al seu servici.
16. Els béns de l'administració. Els béns patrimonials i els béns de domini públic: concepte i naturalesa. Règim jurídic. La utilització del domini públic. La concessió.
17. La Hisenda Pública Valenciana: Principis i règim jurídic. El Pressupost de la Generalitat Valenciana. Elaboració i aprovació. Execució i liquidació.
18. La Hisenda Pública Valenciana: El Control del pressupost. El règim dels crèdits pressupostaris. La Intervenció. La Tresoreria.
19. Règim jurídic dels convenis del Consell Valencià de l'Esport.
20. Llei General de Subvencions: Objecte. Concepte de subvenció. Àmbit d'aplicació. Règim jurídic. Principis generals. Requisits. Òrgans concedents. Beneficiaris. Entitats col·laboradores. Obligacions. Bases reguladores. Publicitat. Procediment de concessió. Concurrència competitiva. Concessió directa.
21. Llei General de Subvencions: reintegrament de subvencions. Control financer. Infraccions I sancions.
22. La llei de la Funció Pública Valenciana.
23. El personal al servici de la Generalitat Valenciana: ingrés. Provisió de llocs de treball i promoció professional. Situacions administratives. Drets, deures i incompatibilitats. Règim de retribucions i indemnitzacions. El personal del Consell Valencià de l'Esport i el seu règim jurídic. Drets i deures.
24. Règim disciplinari, règim retributiu i règim de seguretat social dels funcionaris i del personal laboral.
25. Els òrgans de representació i la negociació col·lectiva del personal al servici de la Generalitat. La Llei de Prevenció de Riscos Laborals
26. Els contractes del sector públic: Disposicions generals. Contractació del sector públic i elements estructurals dels contractes.
27. Els contractes del sector públic: la preparació dels contractes.
28. Els contractes del sector públic: selecció del contractista i adjudicació dels contractes.
29. Els contractes del sector públic: normes generals dels efectes, compliment i extinció dels contractes administratius. Organització administrativa per a la gestió de la contractació.
30. La Llei de l'Esport de la Comunitat Valenciana.
31. La Llei 10/1990 de l'Esport.
32. Les federacions esportives de la Comunitat Valenciana.
33. Les federacions esportives espanyoles.
34. El dret d'associació esportiva.
35. Les societats anònimes esportives.
36. Les fundacions esportives. La Fundació proEsport.
37. L'estructura administrativa de l'esport: Estat i comunitats autònomes.
38. Models de gestió del servici públic de l'esport.
39. Llei antidopatge i normativa de desplegament.
40. Llei antiviolència i normativa de desplegament.
41. Règim fiscal de federacions i clubs esportius.
42. Les associacions d'utilitat pública en l'esport.
43. Obligacions administratives, tributàries i comptables de les entitats esportives.
44. Mecenatge esportiu. Publicitat esportiva.
45. Tributació dels esportistes. Drets d'imatge.
46. L'esport d'elit. Règim jurídic.
47. L'esport professional. Lligues professionals. Règim laboral.
48. Responsabilitat en l'esport: civil, administrativa i penal.
49. Prevenció de riscos laborals i seguretat en les instal·lacions esportives.
50. La disciplina esportiva en l'àmbit autonòmic i estatal.
51. L'arbitratge esportiu.
52. Règim jurídic de l'esport en la Unió Europea.
53. El Comité Olímpic Internacional.
54. El Comité Olímpic Espanyol.
55. El Consell Superior d'Esports.
56 Les modalitats i especialitats esportives. Règim jurídic. Reconeixement.
57. Reglamentació de les activitats esportives.
58. Les federacions internacionals
59. Els grups d'esplai.
60. El règim jurídic de les titulacions esportives.
61. El Registre d'Entitats Esportives de la Comunitat Valenciana.
62. Programes esportius del Consell Valencià de l'Esport.
Modalitat 2. Cap del Departament Econòmic
1. Constitució Espanyola: Drets i deures fonamentals. Govern i Administració. Organització Territorial de l'Estat.
2. Estatut d'Autonomia de la Comunitat Valenciana. Estructura i principis fonamentals. Les competències.
3. El Govern de la Generalitat Valenciana: composició, competències i funcionament.
4. El Consell Valencià de l'Esport. Estatuts.
5. Tipologia dels ens públics.
6. La Llei de Règim Jurídic de les Administracions Públiques i del Procediment Administratiu Comú: Objecte, àmbit d'aplicació i principis generals. Les administracions públiques i les seues relacions.
7. Els òrgans de les administracions públiques. Creació. Competència. Delegació. Avocació. Encàrrec de gestió. Delegació de firma. Suplència. Coordinació i comunicacions. Instruccions i ordes de servici. Òrgans col·legiats. Règim jurídic. Composició. Convocatòries, sessions i actes. Abstenció i recusació.
8. Les persones interessades. L'activitat de les Administracions Públiques. El procediment administratiu.
9. L'acte administratiu: concepte, elements i classes. Requisits: la motivació i la forma.
10. La revisió d'ofici. Recursos administratius. Les reclamacions prèvies a l'exercici d'accions civils i laborals. La jurisdicció contenciosa administrativa: les parts, objecte del recurs i procediments.
11. Els drets dels ciutadans en la Llei de Règim Jurídic de les Administracions Públiques i del Procediment Administratiu Comú. La relació jurídica administrativa. Els registres administratius. La participació en les administracions públiques.
12. L'eficàcia dels actes administratius. Notificació i publicació. Executivitat i executorietat. L'execució forçosa per l'administració. La invalidesa de l'acte administratiu: nul·litat, anul·labilitat.
13. Terminació del procediment. L'obligació de resoldre. Contingut de la resolució expressa. La terminació convencional. La falta de resolució expressa. El desistiment i la renúncia. La caducitat.
14. La potestat sancionadora. La responsabilitat patrimonial de l'administració.
15. Els béns de l'administració. Els béns patrimonials i els béns de domini públic: concepte i naturalesa. Règim jurídic. La utilització del domini públic. La concessió.
16. La Hisenda Pública Valenciana: Principis i règim jurídic. El Pressupost de la Generalitat Valenciana. Elaboració i aprovació. Execució i liquidació.
17. La Hisenda Pública Valenciana: El Control del pressupost. El règim dels crèdits pressupostaris. La Intervenció. La Tresoreria.
18. Règim jurídic dels convenis del Consell Valencià de l'Esport.
19. Llei General de Subvencions: Objecte. Concepte de subvenció. Àmbit d'aplicació. Règim jurídic. Principis generals. Requisits. Òrgans concedents. Beneficiaris. Entitats col·laboradores. Obligacions. Bases reguladores. Publicitat. Procediment de concessió. Concurrència competitiva. Concessió directa.
20. Llei General de subvencions: reintegrament de subvencions. Control financer. Infraccions I sancions.
21. Llei General Pressupostària.
22. La Llei de la Funció Pública Valenciana.
23. El personal al servici de la Generalitat Valenciana: ingrés. Provisió de llocs de treball i promoció professional. Situacions administratives. Drets, deures i incompatibilitats. Règim de retribucions i indemnitzacions. El personal del Consell Valencià de l'Esport i el seu règim jurídic. Drets i deures.
24. Règim disciplinari, règim retributiu i règim de seguretat social dels funcionaris i del personal laboral de la Generalitat i del Consell Valencià de l'Esport.
25. Els òrgans de representació i la negociació col·lectiva del personal al servici de la Generalitat. La Llei de Prevenció de Riscos Laborals.
26. El sistema espanyol de Seguretat Social. Característiques i principis informadors. Règim general i règims especials. Afiliació i cotització. L'acció protectora: contingències i prestacions.
27. Els contractes del sector públic: Disposicions generals. Contractació del sector públic i elements estructurals dels contractes.
28. Els contractes del sector públic: la preparació dels contractes.
29. Els contractes del sector públic: selecció del contractista i adjudicació dels contractes.
30. Els contractes del sector públic: normes generals dels efectes, compliment i extinció dels contractes administratius. Organització administrativa per a la gestió de la contractació.
31. L'Administració Institucional. Els organismes públics. Els organismes autònoms. Les societats mercantils. Les fundacions del sector públic. L'administració corporativa.
32. El Pla General de Comptabilitat. Estructura i contingut.
33. Els comptes anuals. Documents que les integren. Principis comptables. Normes de valoració.
34. Concepte de comptabilitat pública. Principis comptables públics. Destinataris de la informació comptable.
35. Els fins de la comptabilitat pública. Característiques de la informació comptable pública. Requisits de la informació comptable.
36. El pressupost de la Generalitat i el del Consell Valencià de l'Esport.
37. Modificacions pressupostàries en el Consell Valencià de l'Esport.
38. L'execució del pressupost de gastos i ingressos de la Generalitat i del Consell Valencià de l'Esport.
39. Consell Valencià de l'Esport: tancament i liquidació del pressupost. El resultat pressupostari. El romanent de tresoreria.
40. El Pla General de Comptabilitat Pública de la Generalitat.
41. La Intervenció General de la Generalitat.
42. La Llei General Tributària.
43. Taxes i preus públics.
44. El control de la gestió financera. Classes de control. Els òrgans de control extern: independència i autonomia funcional. Relacions amb el parlament.
45. La Sindicatura de Comptes de la Generalitat.
46. L'Institut Valencià de Finances.
47. Drets a cobrar i ingressos. Concepte, característiques, reconeixement i quantificació.
48. Obligacions i gastos. Concepte, característiques, reconeixement i quantificació.
49. Informació economicofinancera. Magnituds rellevants. Estats financers d'una entitat comptable pública.
50. Immobilitzat material i immaterial. Normes de valoració. L'amortització: definició, mètodes i comptabilització.
51. Inversions financeres temporals i permanents. Normes de valoració.
52. Clients i altres comptes a cobrar. Normes de valoració.
53. Comptes financers. Normes de valoració.
54. Fons propis i ingressos a distribuir en diversos exercicis. Normes de valoració.
55. Proveïdors i altres comptes a pagar. Normes de valoració.
56. Préstecs, crèdits i emprèstits. Normes de valoració.
57. Transferències i subvencions. Reconeixement i quantificació.